Referat af generalforsamling 28. august 2015

Formanden oplyste, at på grund af det sociale arrangement og spisning fredag aften i anledning af Trapezjolles 50 års jubilæum, ville generalforsamlingen (gf) blive afholdt i lyntempo.

1. Valg af Dirigent:

Søren Nandrup

2. Valg af referent:

Steffen Andersen

3. Formandens beretning for 2014 – 2015:

Der er siden sidste gf har afholdt 6 bestyrelsesmøder. En del flere end normalt på grund af jubilæumsåret.

Cupudvalget, som består af: Leonard Holm, Jacob Bæk og Steffen Andersen, har afholdt 2 møder

Jubilæumsudvalget, som består af Stephan Nandrup, Jacob Bæk og Johan Scheel, har afholdt 3 møder

DM udvalget som består af Stephan Nandrup og Johan Scheel, men formanden frasagde sig al hæder og ære. Det er udelukkende Stephan der har arrangeret alt i forbindelse med DM. Trapezjollen bliver som sagt 50 år, og der er lagt stor energi i, at blive et officielt stævne, med mindst 15 startende både i en sejlads. Igen i år har Stephan med uudslukkelig energi skaffet joller og besætninger.

Formanden meddelte at han går af som formand i år, hvilket egentlig hører til under punktet ”Valg til bestyrelsen”, men han ville godt sige, at det var ”op ad bakke” at være formand i en klub, hvor medlemmerne ikke vil betale kontingent, og ikke vil sejle.

Gæst Thomas B Nielsen spurgte, hvor mange aktive joller der er. Formanden meddelte, at der var 16 joller tilmeldt DM.

4 Regnskab

Klaus Kesje beklagede at der ikke var udsendt regnskab, hvilket skyldes, at de sidste bilag fra efteråret 2014, først var kommet Klaus i hænde aftenen før. Det bevirkede, at man ikke kunne fremlægge et underskrevet regnskab frem. I stedet blev indtægter og udgifter gennemgået, og der var bilag, som kunne fremvises, hvis der var behov. Klaus læste revisorens bemærkninger til regnskabet op. Der var i det store hele ingen kommentarer til regnskabet, som herefter blev godkendt af gf.

5 Kontingent

Bestyrelsen foreslår uændret kontingent. Det blev godkendt af gf.

6 Indkomne forslag

Ingen indkomne forslag.

7 Udvalg

Bestyrelsen foreslår, at udvalgene fortsætter uændret

Udstillingsudvalg: Malene Normann, Anders Friberg og Steffen Andersen.

Cupudvalg: Jacob Bæk, Steffen Andersen og Leonard Holm

DM-udvalg: Stephan Nandrup

8 Valg af formand

Formand Johan Scheel afgår.

Formanden foreslog Dorte Fris som ny formand. Der var ikke andre der ville opstille, der var ingen negative bemærkninger, så Dorte blev enstemmigt valgt.

9 Valg af bestyrelse

På valg var:

Klaus Kesje (modtager genvalg)

Da Dorte Fris plads var ledig, idet hun var valgt til Formand, blev Johan Scheel valgt

Bestyrelsen består herefter af:

Dorte Fris (Formand) (Valgt ind i 2014)

Steffen Andersen (Næstformand) (Valgt ind i 2012)

Klaus Kesje (kasserer) (Valgt ind i ? ud i 2010 og ind igen i 2012)

Johan Scheel (Valgt ind i 2011 0g 2013)

10 Valg af revisorer

Klaus Kesje mente nok at Flemming Eske Hansen modtog genvalg. Flemming blev enstemmigt valgt.

11 Eventuelt

* Stephan Nandrup oplyste at DM 2016 bliver afholdt i Reersø by på Reersø ø
* Johan Scheel kunne oplyse der var indgået et sponsorat med Aquatak som løber et år. Sponsoratet er et beløb på kr. 3.000,-
* Der blev spurgt fra salen om der kom en bod, hvor man kunne købe merchandises . Klaus Kesje oplyste, at der kom en bod lørdag, hvor der kunne købes trøjer og huer.
* Mikkel Skovgaard Kristensen og Johan meddelte, at de havde brugte sejl til salg.
* Morgenmad i morgen er kl. 07:30

Dirigenten takkede for god ro og orden

Afgående formand Johan Scheel takkede dirigenten, kokken og bartendere.

Klaus Kesje takkede den afgående formand på bestyrelsens vegne. Formanden fik vin som tak for indsatsen.